armvectores/hy_wikipedia_2023 huggingface dataset:
Հարավաֆրիկյան Իզիկո ազգային պատկերասրահ

Հարավաֆրիկյան Իզիկո ազգային պատկերասրահ (աֆրիկաանս՝ Suid-Afrikaanse Nasionale Kunsmuseum, անգլ.՝ Iziko South African National Gallery), ազգային պատկերասրահ Հարավային Աֆրիկայի Քեյփթաուն քաղաքում։ 2001 թվականին միանալով Արվեստի և մշակույթի բաժնին՝ այն դարձել է թանգարանների Իզիկո հավաքածուի մի մաս, Արվեստի և մշակույթի բաժնի գործակալություն։ Պատկերասրահի հավաքածուն հիմնականում կազմված է 17-19-րդ դարերի հոլանդական, ֆրանսիական և բրիտանական ստեղծագործություններից, ներառում է լիտոգրաֆներ, փորագրություններ և 20-րդ դարի սկզբի բրիտանական կտավներ։ Պատկերասրահում ցուցադրվող ժամանակակից արվեստի գործերը ընտրվել են Հարավային Աֆրիկայի համայնքներից, և պատկերասրահում ներառված է քանդակագործության և ուլունքագորության հեղինակավոր հավաքածուներ։


== Պատմություն ==

1850 թվականի հոկտեմբերի 12-ին Քեյփթաունի կենտրոնական գրադարանում տեղի ունեցած հանդիպման ժամանակ քննարկվել է Քամփանի Գարդենի (Company’s Garden) տարածքում արվեստի ցուցանմուշներ ներկայացնելու նպատակով շենք կառուցել։ Այս առիթը Թովմաս Բաթերվորֆ Բեյլիի և Աբրահամ դե Շմիդտի հիմնադրած Հարավաֆրիկյան գեղարվեստի ասոցիացիայի առաջին հանդիպումն էր։ 1851 թվականի մայիսի 10-ին Քեյփթաունի Քամփանի Գարդենի դպրոցական սենյակներում ասոցիացիան ձեռնարկեց Հարավային Աֆրիկայում առաջին ցուցահանդեսի կազմակերպումը, որի հիմնական առաջնահերթությունը շարունակում էր մնալ ազգային հավաքածուի համար մշտական ցուցադրման վայրի ստեղծումը։

Ազգային հավաքածուն հիմնադրվել է 1872 թվականին, Թոմաս Բաթերվորֆ Բեյլիի կալվածքի կտավների նվիրատվությամբ։ 1875 թվականին Ասոցիացիան ի վիճակի էր ձեռք բերել տարածքներ ներկայիս Վիկտորյա թագուհու փողոցում, որտեղ ցուցադրվել է Արվեստի պատկերասրահի հիմնական հավաքածուն։ 1895 թվականին Հարավային Աֆրիկայի արվեստի պատկերասրահի ակտով Հարավաֆրիկյան կառավարությունը հավատարմության է վերցրել հավաքածուն և Ասոցիացիայից 12000 ռանդով ձեռք բերել տարածքը։ 1896 թվականին հավաքածուն կառավարելու համար կազմավորվել է հինգ հոգաբարձուներից կազմված խորհուրդ։
Ազգային պատկերասրահի ակտը նախատեսում էր նոր շենք կառուցել, սակայն այն հիմնադրվեց միայն 1914 թվականին։ Հավաքածուն 1900 թվականից պահվել է Հարավաֆրիկյան թանգարանի թևաշենքում, և ներկայիս շենքը հանրության համար պաշտոնապես բացվել է 1930 թվականի նոյեմբերի 3-ին։
Տարիների ընթացքում պատկերասրահի հավաքածուն ընդլայնվել է Դոկտոր Ալֆրեդ դե Պասի, սըր Էյբ Նեյլիի, սրը Էդմոն և Լեյդի Դեյվիսի, Լեյդի Միշելիսի զգալի ներդրումների շնորհիվ։ 1937 թվականին շենքն ընդարձակվել է, որպեսզի տեղավորեն Հարավաֆրիկյան արվեստագետների ստեղծագործությունները։ Հարավաֆրիկյան արվեստագետների առաջին ստեղծագործությունները ձեռք են բերվել 1926 թվականին. Անտոն վան Վոուվ («Աֆրիկյան ղեկավար») և  Նևիլ Լյուիս (Ադդերլի փողոց, Ծաղիկ վաճառողներ)։


== Տնօրեններ ==


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
The Abe Bailey collection
Դանթեի սերը

Դանթեի սերը, անգլիացի նկարիչ-պրեռաֆայելիտ Դանթե Գաբրիել Ռոսսետտիի 1860 թվականի նկարը, Դանթե Ալիգիերիի սիրելի Բեատրիչեին նվիրված եռածալիկ նկարի մի մասը։ Այժմ գտնվում է Թեյթ բրիտանական պատկերասրահի հավաքածուում։ Եռածալիկ նկարի կենտրանական մասում պատկերված է սիրո անձնավորված պատկերը, որը գտնվում է Քրիստոսի և Բեատրիչեի դեմքերի միջև։


== Տեղեկություն նկարի մասին ==
«Դանթեի սերը» նկարը, որը ստեղծվել էր Ուիլյամ Մորիսի և նրա կնոջ՝ Ջեյն Մորիսի կահույքի պարագաների զարդարման համար, պետք է դառնար եռածալիկ նկարի կենտրոնական մասը։ 1859 թվականին Ռոսսետտին որպես հարսանեկան նվեր նրանց է հանձնել եռածալիկ նկարի առաջին երկու մասերը, որոնք պատկերում են Բեատրիչեին գետնի վրա և երկնքում։ 1860 թվականի հոկտեմբերին սկսել է աշխատել «Դանթեի սերը» կտավի վրա, բայց չի ավարտել այն։ 1863 թվականին Ռոսսետտին կրկին սկսել է աշխատել նկարի վրա։

Նկարի կենտրոնական կերպարը դարձել է անձնավորված սերը։ Կենտրոնական պատին պիտի պատկերվեր Բեատրիչեն մահվան պահին։ Նկարը անկյունագծով բաժանված է երկու մասի՝ վերևի ձախ անկյունում պատկերված է Հիսուսի, իսկ ներքևի աջ անկյունում՝ Բեատրիչեի դեմքը․ այդպես է այստեղ տեղի ունենում Դանթեյի սիրեցյալի տեղափոխումը երկրից դեպի երկինք (և միմյանց է կապում եռածալիկ նկարի կողային պատկերները)։ Չնայած մարմինների ռեալիստիկ պատկերմանը, հետնաշերտը պատկերված է բավականին սխեմատիկ և ոճավորված․ որոշ մասեր անկատար են մնացել։ Ենթադրվում է, որ նկարի վերջնական ստեղծման փուլում նրա վրա աշխատել է ոչ թե Ռոսսետտին, այլ նրա օգնականները։
1865 թվականին նկարիչը կրկին սկսել է աշխատել նկարի վրա։ Աշխատանքը վաճառվել է Էռնեստ Գեմբարտին։ 1920 թվականին նկարը նվիրել են Թեյթ բրիտանական պատկերասրահին, որտեղ այն գտնվում է հիմա։
Չնայած կտավը չի ավարտվել, գոյություն ունի միևնույն սյուժեով ամբողջությամբ ավարտին հասցված թանաքային նկար, որը ստեղծվել է մոտավորապես 1860-ական թվականներին։ Նրա վրա Սերը ձեռքերում պահում է արևային ժամացույց, որը ցույց է տալիս Բեատրիչեյի մահվան ժամն ու ամսաթիվը։ Նկարի վրա գրված են նաև մեջբերումներ Դանթեյի «Նոր կյանք» բանաստեղծությոնից և «Աստվածային կատակերգություն»ից ։ Նկարը պահվում է Բիրմինգհեմի գեղարվեստի թանգարանում։ Այնտեղ է պահվում նաև այդ նկարի ևս մեկ մատիտային էսքիզ, որը գտնվում է «Հիշողության դարպասներ» ստեղծագործության հետևի մասում (ստեղծվել է մոտավորապես 1871 թվականին)։


== Ծանոթագրություններ ==
Կոսովոյի միջազգային իրավական կարգավիճակ

2008 թվականի փետրվարի 17-ին Կոսովոյի անկախության միակողմանի հռչակումը ոչ միանշանակ արձագանք է առաջացրել միջազգային հանրության շրջանում։ Սույն ցանկում թվարկված են ինքնիշխան պետություններ, որոնք հայտարարել են տվյալ իրադարձության նկատմամբ իրենց վերաբերմունքի մասին։
Այս պահին Կոսովոյի անկախությունը ճանաչել են Միավորված ազգերի կազմակերպության (ՄԱԿ) 193 անդամներից 97 (50 %) պետություններ, Եվրամիության (ԵՄ) անդամ 27 երկրներից 22-ը (81 %), ՆԱՏՕ-ի անդամ 30 երկրներից 26-ը (87%), իսկ Իսլամական համագործակցության կազմակերպության (ԻՀԿ) անդամ 57 պետություններից 34-ը (60%)։ Միևնույն ժամանակ ՄԱԿ-ի մյուս անդամ պետությունները (ավելի քան 1/3), այդ թվում ՄԱԿ-ի Անվտանգության խորհրդի երկու մշտական անդամները (Չինաստանի Ժողովրդական Հանրապետությունը և Ռուսաստանի Դաշնությունը) հրաժարվել են ճանաչել Կոսովոյի անկախությունը կամ հայտարարել են չեզոքության մասին։ Ընդ որում, 15 պետություններ չեղարկել են ճանաչումը։ ՄԱԿ-ում տեղ գրավելու համար երկիրը պետք է ունենա ՄԱԿ-ի անդամ պետությունների 2/3-ի աջակցությունը (այսինքն՝ 193-ից 129-ը) և ՄԱԿ-ի Անվտանգության խորհրդի հավանությունը, մասնավորապես, Անվտանգության խորհրդի որևէ մշտական անդամի վետոյի բացակայությունը։
Սերբիայի կառավարությունը Կոսովոն չի ճանաչում որպես ինքնիշխան պետություն։ 2013 թվականին Սերբիան Բրյուսելի համաձայնագրին համապատասխան սկսել է Կոսովոյի կառավարության հետ հարաբերությունների կարգավորման գործընթացը, սակայն գործընթացը 2018 թվականի նոյեմբերին կանգ է առել, այն բանից հետո, երբ Կոսովոն 100 տոկոսանոց հարկ է մտցրել Սերբական ապրանքների ներմուծման համար։


== ՄԱԿ-ի անդամ պետությունների դիրքորոշում ==
Թավատառով նշված են ՄԱԿ-ի Անվտանգության խորհրդի մշտական անդամ պետությունները։
Վարդագույն հատվածով նշված երկրները հետագայում չեղարկել են ճանաչումը։


== Ծանոթագրություններ ==
Գենա Դիմիտրովա

Գենա Դիմիտրովա (բուլղար․՝ Гeна Димитpова, մայիսի 6, 1941(1941-05-06)[…], Բեգլեժ, Պլևեն, Պլևենի մարզ, Բուլղարիա - հունիսի 11, 2005(2005-06-11)[…], Միլան, Իտալիա), բուլղարացի օպերային սոպրանո։
Գենան սկսել է երգել դեռևս երեխա հասակում։ Նրա առաջին ուսուցիչն եղել է Իվան Գենկովը, ով էլ Գենայի համար կանխատեսել է պայծառ ապագա։


== Կենսագրություն ==
Գենա Դիմիտրովան ծնվել է 1941 թվականի մայիսի 6-ին Բուլղարիայում գտնվող Բեգլեժ փոքրիկ գյուղում։ Մասնագիտացված երաժշտությամբ սկսել է զբաղվել գիմնազիայում։ 1959 թվականին ընդունվել է Բուլղարիայի պետական կոնսերվատորիա, որն էլ ավարտել է 1964 թվականին։
Կոնսերվատորիայի ընդունելության քննությունների ժամանակ հեղինակել է «Հե՛յ, Բալկաններ՝ իմ հայրենիք» երգը, որից հետո անմիջապես ընդունվել է ուսումնական հաստատություն։ Այս տարիներին Գենան զուգահեռ աշխատել է նաև կոնսերվատորիայում, որպես աման լվացող և դա է պատճառը, որ իր հարուստ համակուրսեցիները հաճախ ծիծաղում էին իր վրա։
Գենայի երգի ուսուցչուհին՝ Լիլիանա Ժաբլենսկան ասել է. «Այսօր դուք ծիծաղում եք, իսկ նա լվանում է ճաշասենյակը։ Ամենայն հավանականությամբ դուք ևս մի օր ստիպված կլինեք լվանալ այն»։
Գենան երաժշտության բնագավառում խոշոր վերելք ունեցավ Բուլղարիայի օպերային դպրոցում։ Այս շրջանում Գենան համագործակցել է դասական երաժշտության ասպարեզի մի շարք հսկաների հետ, այդ թվում հայազգի Գեղամ Գրիգորյանի։
Երկարաժամկետ իր կարիերայի ընթացքում Գենա անց է կացրել բազմաթիվ վերապատրաստումներ։ 1964-1966 թվականներին վերապատրաստվել է Բուլղարիայի կոնսերվատորիայում, 1966 թվականին՝ Իտալիայի Միլան քաղաքի «Լա Սկալա» դրամատիկական երաժշտական քոլեջում։
Որպես միջազգային հայտնիություն՝ Գենան վարպետության դասեր է անցկացրել Եվրոպայի մի շարք քաղաքների կոնսերվատորիաներում։ Ուսումնառության նպատակով եղել է Աթենքում, Հռոմում, Բուդապեշտում, Սոֆիայում, Բելգրադում և մի շարք այլ քաղաքներում։ Իր երաժշտական կարիերայի ընթացքում Գենան ունեցել է բազմաթիվ համերգներ։ Նրա նշանավոր աշակերտներն են Ելենա Բարիմովան և Բայեր Դաշնիմը։
Մահացել է 2005 թվականին Միլանում՝ քաղցկեղի համախտանիշով։


== Ծանոթագրություններ ==
Նիժնեե Բոլվանովո

Նիժնեե Բոլվանովո (ռուս.՝ Нижнее Болваново), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալտեգլոֆսհայմ

Ալտեգլոֆսհայմ (գերմ.՝ Alteglofsheim), կոմունա Գերմանիայում՝ Բավարիա երկրամասում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 3210 մարդ (դեկտեմբերի 31, 2010 թվական)։ Զբաղեցնում է 13,23 կմ² մակերես տարածք։ Պաշտոնական կոդ՝ 09 3 75 113։


== Ծանոթագրություններ ==


== Արտաքին հղումներ ==
Պաշտոնական կայք
Seite der Gemeinde Alteglofsheim
Bilder von Alteglofsheim und vom Schloss
Seite der D’Eglofshamer Archived 2013-05-04 at the Wayback Machine.
Կարմիր վանք (Արդվի)

Անվան այլ կիրառումների համար տե՛ս՝ Կարմիր վանք (այլ կիրառումներ)Կարմիր վանք, Քալանթարյանց վանք, վանք Հայաստանի Թումանյանի տարածաշրջանում, Արդվի գյուղում։ 10-րդ դարի կառույց է։ Օգտագործված է կարմրավուն շինաքար, որից և Կարմիր վանք անվանումն է ծագել։
Եկեղեցին երկլանջ կտուրով միանավ ոչ մեծ դահլիճ է՝ միակ մուտքը հարավից է։ Մեր օրեր են հասել տեխնիկապես վտանգված վիճակում։ Ծածկը չի պահպանվել, իսկ դեռևս կանգուն մնացած որմնապատերը կիսախարխուլ վիճակում են։ Կիսագլանաձև թաղը միջնամասում ուժեղացված է որմնասյուներից բարձրացող թաղակիր կամարներով։ Գմբեթարդը կիսաշրջանաձև խորանից սահմանազատված է գոտիով, որը շարունակվում է նաև երկայնական պատերի վրա։ Կառուցված է դեղնակարմրավուն ֆելզիտի սրբատաշ խոշոր քարերով, որի համար էլ, ստացել է «Կարմիր վանք» անունը։ Կառույցն աչքի է ընկնում շարվածքի և քարի մշակման բարձր որակով։ Կառուցման ժամանակը որոշակիացնող տվյալներ չկան։ Սակայն, եկեղեցու շրջակայքի հնագույն տապանաքարերը և ոչ հեռու գտնվող քառակող կոթողի առկայությունը հուշում է, որ վանքը կառուցվել է վաղ միջնադարում։


== Ավանդություն ==
Լեզգիները կոտորում են այս վանքում ապաստան գտած գյուղացիներից շատերին, որոնց արյունը առվի նման դուրս է հոսում վանքի միջից և ներկում շրջապատը։ Դրա համար էլ վանքը ստանում է Կարմիր վանք անունը։


== Ծանոթագրություններ ==
Քաջահավ

Քաջահավ (լատ.՝ Plegadis falcinellus), իբիսների ընտանիքին պատկանող բնադրող-չվող և քիչ տարածված թռչուն, որը գրանցված է Հայաստանի Հանրապետության Կարմիր գրքում։


== Արտաքին կառուցվածք ==
Մարմնի երկարությունը 55-65 սմ է, թևերի բացվածքը՝ 80-95 սմ, կենդանի զանգվածը՝ 1-1, 5 կգ։ Ջրաճահճային թռչուն է։ Փետրածածկը մուգ շիկակարմիր-դարչնագույն է՝ կանաչ-մանուշակագույն մետաղական փայլով։ Կտուցը (աղեղնանման) և ոտքերը երկար են։ Երիտասարդը խամրած է, գլխին, պարանոցին կան բաց գույնի մանր պտեր։ Թռչում է վիզն առաջ ձգած, ոտքերը հետ տարածած, հաճախ՝ խմբերով, երամներով և առանձին զույգերով։ Կեր է որոնում տիղմում և ծանծաղուտում։ Բնակվում է արհեստական ու բնական լճերում, ջրավազաններում (եղեգնուտներով)։


== Սննդառություն ==
Սնվում է որդերով, միջատներով և խեցգետնակերպերով։


== Բույն ==
Բույնը գաղութային է՝ մի շարք տառեղների, փոքր ձկնկուլի, ճահճային մկնաճուռակի և տարգալակտուցի համակեցությամբ (թվաքանակով գերազանցում է նշված տեսակներին՝ բացառությամբ փոքր ձկնկուլի)։ Բույնը հարթակ է՝ եղեգնուտում կամ ծառերի վրա. կառուցում են էգը և արուն։ Առաջին ձվերը բներում հայտնվում են մայիսի առաջին կեսից հունիսի վերջը։


== Բազմացում և զարգացում ==
Դնում է 52 մմ տրամագծով մուգ կապտականաչավուն 4-5 ձու։ Թխսակալում է մայիսից՝ 21 օր։ Ձագերը բնից դուրս են գալիս 30 օրականում։


== Տարածվածությունը Հայաստանում ==
Քաջահավը տարածված էր և բնադրում էր Արարատյան դաշտի ձկնաբուծական տնտեսություններում, 2003-2004 թվականներին գաղութային բնադրման օջախներ են հայտնաբերվել նաև Արմաշի ձկնաբուծական տնտեսություններում։


== Տարածվածություն ==
Տարածված է Հյուսիսային և Հարավային Ամերիկայում, Աֆրիկայի հյուսիսային շրջաններում, Եվրոպայում և Կովկասում, Փոքր և Միջին Ասիայում, Հարավարևմտյան Ասիայի երկրներում և Ավստրալիայում։


== Պահպանություն ==
Անհետացող տեսակ է, որը քիչ մտահոգող կարգավիճակով ընդգրկված է ԲՊՄՄ Կարմիր ցուցակում և գնահատվում է որպես խոցելի տեսակ։
Սպառնացող վտանգներից է Գիլլի լճի և Սևանա լիճը շրջապատող ջրաճահճային տեղամասերի չորացումը, բնադրավայրերում եղեգնուտների այրումը և որսագողությունը։
Պահպանվում է «Սևան» և «Արփի լիճ» ազգային պարկերում։


== Ծանոթագրություններ ==
Լոկշա

Լոկշա (ռուս.՝ Локша), գետ Ռուսաստանում, հոսում է Իվանովոյի մարզում։ Գետաբերանը տեղակայված է Գորկովսկոի ջրամբարի ձախ ափին՝ 2456 կմ հեռավորության վրա։ Գետի երկարությունը 31 կմ է, ավազանի տարածքը 98 կմ2։ Ակունքը գտնվում է Լենտևո գյուղի մոտ Կոստրոմայի մարզում, Կինեշմից 37 կմ հյուսիս-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Վոլգայի ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300412110000013551
Հիդրոլոգիական ուսումնասիրությունների կոդը - 110001355
Ավազանի կոդը - 08.01.03.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(1542) Շալեն

(1542) Շալեն (անգլ.՝ Schalen), աստերոիդ աստերոիդների հիմնական գոտում։ Հայտնաբերվել է 1941 թվականի օգոստոսի 26-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 3,094636 ա. մ., առավելագույնը մոտենում է 2,7506 ա. մ. հեռավորության վրա և հեռանում 3,4387 ա. մ., իսկ Երկրի ուղեծրին Շալեն աստերոիդը նվազագույնը մոտենում է 1,7515 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1988,44 երկրային օրվա ընթացքում, իր ուղեծրով շարժվելով միջինում 0,181046 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1542) Շալեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոլույանովո (գյուղ, Դեմիդովսկի շրջան)

Պոլույանովո (ռուս.՝ Полуяново), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 47 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (204601-204700)

Աստերոիդների ցանկ (204501-204600)  • Աստերոիդների ցանկ  • Աստերոիդների ցանկ (204701-204800)
 Աստերոիդների ցանկ (204501-204600)  • Աստերոիդների ցանկ  • Աստերոիդների ցանկ (204701-204800)
Նջամենա

Նջամենա (ֆր.՝ N’Djaména, արաբ․՝ إنجامينا‎‎), մինչ 1973 թվականը՝ Ֆորտ Լամի (ֆր.՝ Fort-Lamy), Չադի մայրաքաղաք, Շարի Բագիրմի պրեֆեկտուրայի վարչական կենտրոնը։ Նջամենա քաղաքը նաև համարվում է Չադի 22 մարզերից մեկը և վարչականորեն, որպես մարզ, բաժանվում է 10 քաղաքային մարզերի։


== Պատմություն ==
Քաղաքը հիմնադրվել է 1900 թվականին ֆրանսիացի գաղութարարների կողմից և նրանց կողմից օգտագործվել է որպես ռազմական հենակետ Ֆորտ Լամի անվան տակ (դրանից առաջ մարտում զոհված ֆրանսիացի հրամանատար Ֆրանսուա Լամի պատվին)։ 1904 թվականից այն մտնում էր ֆրանսիական Ուբանգի Շարի գաղութի կազմի մեջ։ 1910 թվականին քաղաքը պատկանում էր Ֆրանսիական Հասարակածային Աֆրիկային։ 1958-1960 թվականները Ֆորմ Լամին եղել է ինքնավար Չադի Հանրապետության մայրաքաղաք, իսկ 1960 թվականից հետո դարձել է անկախ Չադի Հանրապետության մայրաքաղաքը։ Քաղաքի ժամանակակից անվանումը օգտագործվում է 1973 թվականից։


== Բնակչություն ==
Բնակչությունը՝ ▲1 092 066 մարդ (2012): Հիմնական էթնախմբերն են՝ դազա (16,97 %), արաբներ (11,08 %), հաջարայ (9,15 %), նգամբայե (6,41 %), բիլալա (5,83 %), կանեմբու (5,80 %), մաբա (4,84 %), կանուրի (4,39 %), գոր (3,32 %) և այլն։ Պաշտոնական լեզուներն են համարվում ֆրանսերենը և արաբերենը։
Քաղաքի բնակչության աճի դինամիկան ըստ տարեթվերի.


== Աշխարհագրություն և կլիմա ==
Քաղաքը գտնվում է երկրի հարավարևմտյան հատվածում, Շարի գետի աջ ափին, նրա մեջ Լոգոնե գետի թափվելու վայրում, ծովի մակարդակից 299 մ բարձրության վրա։ Քաղաքի տարածքն ընկած է բավականին ճահճոտ տեղանքում։


=== Կլիմա ===
Նջամենան գտնվում է Սահելի գրեթե կենտրոնում։ Կլիման շատ շոգ է, մերձհասարակածային, կրում է վառ արտահայտված մուսոնային բնույթ։ Ամենաշոգ ամիսը ապրիլն է, խոնավ սեզոնից առաջ, ամենացուրտ ամիսը՝ դեկտեմբերը։ Ամբողջ տարվա ընթացքում շոգ է, ապրիլին ջերմաստիճանը կարող է հասնել +46 °C-ի։
Բացարձակ նվազագույնը կազմել է +8 °C (դեկտեմբեր և հունվար)։ Խոնավ սեզոնը տևում է մայիսից մինչև հոկտեմբեր, այլ ամիսներին անձրևը երբեմն է տեղում։


== Քույր-քաղաքներ ==
 Թուլուզ, Ֆրանսիա (с 1980 года)
 Ստուպինո, Ռուսաստան (с 2000 года)


== Ծանոթագրություններ ==
Պոշատովո (այլ կիրառումներ)

Պոշատովո, կարող է վերաբերել՝

Պոշատովո - գյուղ Ռուսաստանի Նիժնի Նովգորոդի մարզի Արզամասկի շրջանի կազմում։
Պոշատովո - գյուղ Ռուսաստանի Նիժնի Նովգորոդի մարզի Կրասնոօկտյաբրսկի շրջանի կազմում։
Jar of Hearts

Jar of Hearts, ամերիկացի երգչուհի Քրիստինա Փերրիի դեբյուտային սինգլն է։ Երգը թողարկվել է 2010 թվականին։ Երգի գրվել է Փերրիի, Դրեյ Լորենսի և Բարրեթթ Յերեցիանի կողմից։ Փերրին երգը գրելիս ոգեշնչվել է իր իրական սիրո պատմությունից։ Երգի թողարկման հենց առաջին շաբաթում ինտերնետում այն ներբեռնվել է 47,500 անգամ։
Երգի տեսահոլովակի պրեմիերան տեղի է ունեցել 2010 թվականի սեպտեմբերի 13-ին Փերրիի YouTube պաշտոնական էջում։


== Հիթ-շքերթներ ==


== Ծանոթագրություններ ==
Լոուրենս (այլ կիրառումներ)

Լոուրենս, կարող է վերաբերել՝

Լոուրենս - լատինական ծագումով Լավրենտ, Լավրենտիոս անվան անգլերեն գրվող տարբերակնը
Լոուրենս - Կանզաս նահանգի մեծությամբ վեցերորդ քաղաքը, Դուգլաս շրջանի մայրաքաղաքը
Պայ (այլ կիրառումներ)

Պայ, կարող է վերաբերել՝

Պայ - գյուղ Ռուսաստանի Կարելիայի հանրապետության Պրիօնեժսկի շրջանի կազմում
Պայ - գետ Ռուսաստանում, Տերմանտի վտակը
Ալահվերդի

Ալահվերդի, գյուղ Արևմտյան Հայաստանում, Էրզրումի վիլայեթի Դիադինի գավառակում` Դիադինից մոտ 53 կմ հյուսիս-արևմուտք։ Գյուղից հարավ ձգվում է Փեռլիդաշ լեռնաշղթան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Տիագո Ալկանտարա

Տիագո Ալկանտարա դու Նասիմենտու (պորտ.՝ Thiago Alcântara do Nascimiento, իսպ.՝ Thiago Alcántara do Nascimento (del Nascimento), ապրիլի 11, 1991(1991-04-11)[…], Սան Պիետրո Վերնոտիկո, Բրինդիզի, Ապուլիա, Իտալիա), բրազիլական ծագմամբ իսպանացի ֆուտբոլիստ։ Մյունխենի Բավարիայի-ի կիսապաշտպան։ Աշխարհահռչակ բրազիլացի ֆուտբոլիստ Մազինյոյի որդին է։


== Կարիերա ==
Տիագոյի դեբյուտը Բարսայի կազմում եղել է 2009 մայիսի 17-ին Իսպանիայի առաջնության 36-րդ տուրում, երբ Բարսան խաղում էր Մալյորկայի դեմ։
2010 թ փետրվարի 20-ին Լա Լիգայի 23-րդ տուրում Տիագոն 76-րդ րոպեին փոխարինեց Յայա Տուրեին և խփեց իր առաջին գոլը Բարսայի կազմում։
2010 թ դեկտեմբերի 7-ին Տիագոն առաջին անգամ Բարսայի կազմում խաղաց Չեմպիոնների Լիգայում և աչքի ընկավ գոլային փոխանցմամբ։
2011 թ օգոստոսի 10-ին Տիագոն իր առաջին խաղն անցկացրեց Իսպանիայի հավաքականի կազմում, երբ իսպանացիները մրցում էին Իտալիայի հավաքականի դեմ։
Սկեռն

Սկեռն (դան․՝ Skjern Å), գետ Դանիայում։ Հոսում է Դանիայի կենտրոնական մասով
։ Պատկանում է Հյուսիսային ծովի ավազանին։ Երկարությունը 94 կմ է, ավազանի տարածքը՝ 100 կմ², ջրի միջին ծախսը 36 մ³/վ։ Գետը թափվում է Հյուսիսային ծովը։ Այն նավարկելի չէ։ Գետաբերանի մոտ դելտա է ստեղծում։


== Ծանոթագրություններ ==


== Արտաքին հղումներ ==
Map of the river delta Archived 2016-05-28 at the Wayback Machine.
Sense the West Coast: Skjern Å - A Unique Piece of Nature Archived 2019-09-10 at the Wayback Machine. Info-page on nature- and tourists experiences in the river delta.
Skjern Å - The river of Westernjutland, visited 20.01.2015, (Դանիերեն)
"The restoration of Skjern River
The River Restoration Center article on the Skjern
Ագրակ (այլ կիրառումներ)

Ագրակ անվանումը կարող է վերաբերել Արևմտյան Հայաստանի հետևյալ գյուղերին

Ագրակ (Արղանա-Մադենի գավառ) - գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում
Ագրակ (Արղանա-Մադենի գավառ, ուրիշ գյուղ) - գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում
Ագրակ (Արճեշի գավառ) - գյուղ Արևմտյան Հայաստանում, Վանի վիլայեթի Արճեշի գավառում
Ագրակ (Բալուի գավառ) - գյուղ Արևմտյան Հայաստանում, Դիարբեքիրի վիլայեթի Բալուի գավառակում
Ագրակ (Բուլանըխի գավառ) - գյուղ Արևմտյան Հայաստանում, Բիթլիսի վիլայեթի Բուլանըխի գավառակում
Ագրակ (Դերսիմի գավառ) - գյուղ Արևմտյան Հայաստանում, Խարբերդի վիլայեթի Դերսիմի գավառում
Ագրակ (Երզնկայի գավառ) - գյուղ Արևմտյան Հայաստանում, Էրզրումի վիլայեթի Երզնկայի գավառում
Ագրակ (Խլաթի գավառ) - գյուղ Արևմտյան Հայաստանում, Բիթլիսի վիլայեթի Խլաթի գավառում
Ագրակ (Խոշաբի գավառ) - գյուղ Արևմտյան Հայաստանում, Վանի վիլայեթի Խոշաբի գավառում
Ագրակ (Կարսի գավառ) - գյուղ Արևելյան Հայաստանում, Կարսի մարզի Կարսի գավառում
Ագրակ (Կարսի գավառ) - գյուղ Արևմտյան Հայաստանում, Կարսի վիլայեթում
Ագրակ (Հայոց ձորի գավառ) - գյուղ Արևմտյան Հայաստանում, Վանի վիլայեթի Հայոց ձորի գավառում
Ագրակ (Մշո գավառ) - գյուղ Արևմտյան Հայաստանում, Բիթլիսի վիլայեթի Մուշի գավառում
Ագրակ (Մոտկանի գավառ) - գյուղ Արևմտյան Հայաստանում, Բիթլիսի վիլայեթի Մոտկանի գավառում
Ագրակ (Շորագյալի գավառ) - գյուղ Արևելյան Հայաստանում, Կարսի մարզի Շորագյալի գավառում
Ագրակ (Չմշկածագի գավառ) - գյուղ Արևմտյան Հայաստանում, Խարբերդի վիլայեթի Չմշկածագի գավառում
Ագրակ (Հազրոյի գավառ) - գյուղ Արևմտյան Հայաստանում, Դիարբեքիրի վիլայեթի Հազրոյի գավառակում
Ագրակ (Սպերի գավառ) - գյուղ Արևմտյան Հայաստանում, Էրզրումի վիլայեթի Սպերի գավառում
Ագրակ (Վանի գավառ) - գյուղ Արևմտյան Հայաստանում, Վանի վիլայեթի Վանի գավառում
Ագրակ (Քղիի գավառ) - գյուղ Արևմտյան Հայաստանում, Էրզրումի վիլայեթի Քըղիի գավառում
Ագրակ Ստորին - գյուղ Արևմտյան Հայաստանում, Դիարբեքիրի վիլայեթի Արղանա-Մադենի գավառում
Ագրակ Վերին - գյուղ Արևմտյան Հայաստանում, Դիարբեքիրի վիլայեթի Արղանա-Մադենի գավառում
Ագրակ (Արաքս) - առվակ Արաքսի ավազանում
Ագրակ (Ճորոխ) - առվակ Ճորոխի ավազանում
Ագրակ (լեռնագագաթ) - լեռնագագաթ Բասենի շրջանում, ներքին Բասենի հյուսիսային կողմում
Թրծում

Թրծում, բարձր ջերմաստիճաններում զանազան նյութերի տաքացումը և պահումը՝ նրանց անհրաժեշտ հատկություններ (ամրություն, կարծրություն) տալու կամ խառնուկներից ազատվելու նպատակով։ Օքսիդացնող թրծմամբ երկաթահանքից հեռացվում են ծծումբը, ցնդող նյութերը և այլ խառնուկներ, իսկ վերականգնող թրծմամբ երկաթահանքի թույլ մագնիսական ապարները վերափոխվում են մագնիսականի՝ հետագայում մագնիսատման ճանապարհով հարստացվելու համար։ Գունավոր մետալուրգիայում թրծումը կիրառում են արժեքավոր բաղադրիչների թորահանման համար։ Երբեմն թրծումն համատեղում են եռակալման հետ՝ հետագա մշակումը հեշտացնելու նպատակով։ Սիլիկատների արդյունաբերության մեջ թրծման միջոցով ստանում են կավե աղյուս, կապակցանյութեր, կավե, խեցե, ճենապակե ու հախճապակե ամանեղեն, սանիտարատեխնիկական շինվածքներ, մեքենաների ու ապարատների դետալներ։ Թրծումն իրականացվում է թրծավառարաններում։
Հավլաբարի տպարան

Հավլաբարի տպարան, ՌՍԴԲԿ Կովկասյան միութենական կոմիտեի գաղտնի տպարան։ Հիմնադրվել է 1903 թվականին՝ Թիֆլիսի Հավլաբար թաղամասում։ 
Հավլաբարի տպարանում են տպագրվել Լենինի «Պրոլետարիատի և գյուղացիության հեղափոխական-դեմոկրատական դիկտատուրան» (1905) աշխատությունը, ՌՍԴԲԿ II համագումարում ընդունված ծրագիրը և III համագումարում ընդունված կանոնադրությունը, հազարավոր օրինակներով թռուցիկներ ու կոչեր՝ հայերեն, վրացերեն և ռուսերեն։ Տպարանում է տպագրվել (1904 թվականի սեպտեմբերից) նաև «Պրոլետարիատի կռիվը» պրոպագանդիստական թերթը։ Տպագրվող հոդվածները, թռուցիկներն ու կոչերը գրում և խմբագրում էին ՌՍԴԲԿ Կովկասյան միության անդամներ Մ. Գ. Ցխակայան, Ա. Գ. Ծուլուկիձեն, Ի. Վ. Ստալինը, Մ. Գ. Շահումյանը, Վ. Մ. Բոբրովսկին, Ֆ. Ե. Մախարաձեն և ուրիշներ։ 
Տպարանը խնամքով կոնսպիրացված էր. գտնվում էր Վ. Ա. Բոչորիձեի տան հատուկ պատրաստված նկուղում, որտեղ կարելի էր մուտք գործել միայն բակի ջրհորից։ Հավլաբարի տպարանում տարբեր ժամանակներ աշխատել են բանվորական հեղափոխականներ Զ. Քալանդաձեն, Գ. Լելաշվիլին, Տ. Վախթանգովը, Մ. Գոգուաձեն և ուրիշներ։ 1906 թվականի ապրիլի 15-ին ոստիկանությունը հայտնաբերել և բռնագրավել է Հավլաբարի տպարանը։
Աղէտ և վերածնունդ

Աղէտ և վերածնունդ, Լևոն Մեսրոպի 1952 թվականին Փարիզում հրատարակած գիրքն է հայերի ցեղասպանության մասին։ Վերահրատարակվել է 1955 թվականին։


== Հեղինակ ==
Լևոն Մեսրոպ - արևմտահայ գրող, հրապարակախոս, ցեղասպանությունից հետո երկար տարիներ հավաքագրել է Մերձավոր Արևելքի երկրներում ապաստանած հայ վերապրողների հուշերը։


== Բովանդակություն ==
Լևոն Մեսրոպի «1915. Աղէտ և վերածնունդ» գիրքը ցեղասպանությունը վերապրած հայերի վկայությունների յուրահատուկ ժողովածու է։ Լևոն Մեսրոպի գիրքը հրատարակվել է միայն 1950-ականներին։ Երբ առաջին հատորի նյութերի հավաքագրման աշխատանքներն էին տարվում, պարզ դարձավ, որ հազարավոր հայեր դեռ շարունակում են ծպտյալ կյանք վարել արաբ բեդվինների վրանների տակ, և Լևոն Մեսրոպը, համագործակցելով Փառանձեմ Պալյանի հետ, կարողացավ հավաքագրել նաև նրանց հուշագրություններն ու տպագրել գրքի երկրորդ հատորում։ «Վերածնունդ» խորագրով բաժինը, որտեղ ներկայացված է վերապրած հայերի կյանքի նոր փուլը, հավասարապես տեղ է գտել գրքի երկու հատորներում։


== Հրատարակություններ ==
Աղէտէն Վերապրողներ, 1915. Աղէտ և վերածնունդ, կազմ. Լևոն Մեսրոպ, I h.Փարիզ, տպարան Արաքս, 1952
Աղէտէն Վերապրողներ, Տէր-Զօր, կազմ. Լևոն Մեսրոպ, II h.Փարիզ, տպարան Պ. Էլէկեան, 1955


== Քաղվածքներ գրքից ==
Զեդա Մեսխեթ

Զեդա Մեսխեթ (վրաց.՝ ზედა მესხეთი), գյուղ Վրաստանում։ Գտնվում է Իմերեթի մարզի Ծղալտուբոյի շրջանում։


== Դիրք ==
Գյուղը գտնվում է ծովի մակարդակից 110 մետր բարձրության վրա։ Շրջկենտրոն Ծղալտուբոից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1043 մարդ։


== Ծանոթագրություններ ==
Occidental Petroleum

Occidental Petroleum Corporation (նաև հայտնի է որպես «OXY», արտասանվում է Օքսիդենտալ պետրոլիում) (NYSE: OXY), ամերիկյան նավթային ընկերություն։ Կենտրոնակայանը գտնվում է Լոս Անջելեսում։ Ընկերությունը Fortune Global 500-ում զբաղեցնում է 491-րդ տեղը (2011 թվական)։
Հիմնադրվել է 1920 թվականին։ Երկար տարիներ (մինչև 1990 թվականը) ընկերությունը գլխավորել Է ԽՍՀՄ-ում լայնորեն հայտնի Արմանդ Համմերը, որը նաև հայտնի է իր մասնակցությամբ Ուոթերգեյթյան սկանդալում։
Իր դուստր ձեռնարկությունների միջոցով ներգրավված է քիմիական արդյունաբերության հատվածում։ Լիովին վերահսկում է «OxyChem»,  «OxyVinyls»,  «INDSPEC Chemical Corporation»։
Տնօրենների խորհրդի նախագահ և ընկերության գլխավոր կառավարիչ Ռեյ Իրանին (Ray Irani)։


== Գործունեություն ==
Անձնակազմի ընդհանուր թիվը՝ 7,2 հազար մարդ։ Եկամուտը 2004 թվականին կազմել է 11,37 մլրդ դոլար։


== Պատահարներ ==
1988 թվականի հուլիսի 6-ին Piper Alpha նավթային հարթակում, որը գտնվում Էր Հյուսիսային ծովում, տեղի ունեցավ այս ոլորտի պատմության մեջ խոշորագույն աղետը։ Գազի արտահոսքի և հետագա պայթյունի հետևանքով, ինչպես նաև անձնակազմի չմտածված և չլուծված գործողությունների հետևանքով զոհվել է 226 մարդ, որոնք այդ պահին գտնվում էին կառամատույցում։ Պայթյունից անմիջապես հետո կառամատույցում դադարեցվել է նավթի և գազի արդյունահանումը։ Հանքը կանգնեցնելու հրամանը տվել է հերթապահ մենեջերը՝ որոշում կայացնելով սեփական ռիսկով, բայց արդեն ուշ էր.պայմանավորված վայրում հավաքված աշխատակիցների մեծ մասը խեղդվել է ծխից և մահացել գերտաքացումից։


== Լրացուցիչ փաստեր ==
Ընկերության ղեկավար Ռեյ Իրանին հայտնի է դարձել 2007 թվականի սկզբին՝ ընդգրկվելով մոլորակի ամենաբարձր վարձատրվող մենեջերների թվում։ Occidental Petroleum-ի ղեկավարի փոխհատուցման ընդհանուր չափը 2006 թվականին կազմել է 416,3 մլն դոլար, որոնցից երկու երրորդը կազմել են ընկերության բաժնետոմսերի իրացված օպցիոնները։


== Ծանոթագրություններ ==


== Արտաքին հղումներ ==
Ընկերության պաշտոնական կայքը
Քևին Ջ. Օ’Կոնոր

Քևին Ջեյմս Օ’Քոնոր (անգլ.՝ Kevin James O'Connor, նոյեմբերի 15, 1963(1963-11-15), Չիկագո), ամերիկացի դերասան, հայտնի է «Մումիա», «Պատրանքների տիրակալ», «Վան Հելսինգ» ֆիլմերում խաղացած 2-րդ պլանի դերերով։


== Գործունեություն ==
Քևին Ջեյմս Օ’Քոնորը որպես դերասան իր առաջին դերը կատարել է 1979 թվականին՝ «Հավայի 5-O» դետեկտիվ հեռուստասերիալում խաղացած երկու դրվագով։ 1985 թվականին ավարտել է Չիկագոյի՝ դերասանական վարպետության «Goodman School of Drama» դպրոցը։ Մեկ տարի անց կայացել է «Փեգի Սյուն ամուսնացել է» ֆիլմի համաշխարհային պրեմիերան, որտեղ Օ’Քոնորը կատարել է ֆիլմի գլխավոր հերոսուհու ժամանակավոր ընկերոջ՝ Մայքլ Ֆիցսիմոնսի դերը։ Ֆիլմն ունեցել է մեծ հաջողություն, ստացել մի քանի մրցանակ, և ներկայացվել «Օսկար» մրցանակի 3 անվանակարգում։
1990-ական թվականներին Օ’Քոնորը ստացել է 2-րդ պլանի դերեր, այդ թվում՝ նաև լայն ճանաչում և դրամարկղային հաջողություն ունեցող ֆիլմերում («Հերոս», «Աստվածները և հրեշները», «Մումիա»), խաղացել է հեռուստասերիալներում։ 2000-ական թվականների վերջում նկարահանվել է «Նավթ» (2007) և «Կոբրայի թռիչքը (2009) բլոկբաստերներում, ինչպես նաև Հետաքննությունների դաշնային բյուրոյի գործակալների կյանքի մասին պատմող «Կենդանի» հեռուստասերիալում։


== Ֆիլմագրություն ==


== Ծանոթագրություններ ==


== Արտաքին հղումներ ==
Քևին Օ’Քոնորը «Rotten Tomatoes» կայքում
Քևին Օ’Քոնորը «TV.com» կայքում(չաշխատող հղում)
Եռիստե

Եռիստե (էստ․՝ Järiste), գյուղ Էստոնիայի Տարտումաա նահանգի Նիո շրջանում։
2011 թվականի տվյալներով գյուղում բնակվում էր 55 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
15-րդ բանակային կորպուս (Ռուսական կայսրություն)

15-րդ բանակային կորպուս (Ռուսական կայսրություն) (ռուս.՝ 15-й армейский корпус (Российская империя)), ռուսական բանակի համազորային միավորում (կորպուս)։ Կազմավորվել է 1879 թվականի ապրիլի 10-ին։


== Կազմ ==
Մինչև պատերազմի սկսվելը ընդգրկված էր Վարշավյան զինվորական օկրուգի մեջ։ 
Կազմը 18.07.1914 թվականի դրությամբ։

6-րդ հետևակային դիվիզիա
1-ին բրիգադա
21-րդ Մուրոմյան հետևակային գունդ
22- րդ Նիժնեգորոդյան հետևակային գունդ
2-րդ բրիգադա
23-րդ Նիզովյան հետևակային գունդ
24-րդ Սիմբիրսկյան  հետևակային գունդ
6-րդ հրետանային բրիգադա
8-րդ  հետևակային դիվիզիա
1-ին բրիգադա
29-րդ Չեռնիգովյան հետևակային գունդ
30-րդ Պոլտավյան հետևակային գունդ
2-րդ բրիգադա
31-րդ Ալեքսեևյան հետևակային գունդ
32-րդ Կրեմենչուգյան հետևակային գունդ
8-րդ  հրետանային բրիգադա
6-րդ հեծելազորային դիվիզիա
1-ին բրիգադա
6-րդ Գլուխովյան դրագունական գունդ
6-րդ Վոլինյան ուլանական գունդ
2-րդ  բրիգադա
6-րդ Կլյաստիցկյան հուսարական գունդ
6-րդ  Դոնի կազակական գունդ
6-րդ հեծյալ-հրետանային դիվիզիոն
15- րդ հեծելազորային դիվիզիա
1-ին բրիգադա
15-րդ Պերեյասլավյան դրագունական գունդ
15-րդ Թաթարական ուլանական գունդ
2-րդ բրիգադա
15-րդ Ուկրաինական հուսարական գունդ
3-րդ Ուրալյան կազակական գունդ
10-րդ հեծյալ-հրետանային դիվիզիոն
15-րդ հրասանդա-հրետանային դիվիզիոն
15-րդ սակրավորական գումարտակ
3-րդ կայծային վաշտ


== Հրամանատարներ ==
10.04.1879-хх.хх.1887 - Գեներալ-լեյտենանտ` Շատիլով Պավել Նիկոլաևիչ
хх.хх.1889-29.06.1890 - Գեներալ-լեյտենանտ`  Ռաուխ Օտտոն Եգորովիչ
14.08.1890-хх.09.1891 - Գեներալ-լեյտենանտ` Միրկովիչ Ալեքսանդր Ֆեոդորովիչ
03.11.1893-14.11.1894 - Գեներալ-լեյտենանտ` Ստոլետով Նիկոլայ Գրիգորևիչ
14.11.1894-хх.хх.1899 - Գեներալ-լեյտենանտ` (1898` հեծելազորի գեներալ) Բորոզդին Գեորգի Ալեքսանդրովիչ
хх.хх.1901-хх.07.1906 - Գեներալ-լեյտենանտ` Վեյս Կոնստանտին Ալեքսանդրովիչ
30.06.1907-11.04.1909 - Գեներալ-լեյտենանտ` Մարտսոն Ֆյոդր Վլադիմիրովիչ
11.04.1909-20.02.1911 - Գեներալ-լեյտենանտ` Կլաուզ Պավել Ֆյոդորովիչ
28.12.1911-31.10.1914 - Գեներալ-լեյտենանտ` (03.05.1913`  հետևազորի գեներալ) Մարտոս Նիկոլայ Նիկոլաևիչ
31.10.1914-16.01.1917 - Գեներալ-լեյտենանտ` (06.12.1916`  հետևազորի գեներալ) Տորկլուս Ֆյոդր-Էմիլի-Կարլ Իվանովիչ ֆոն
16.01.1917-12.09.1917 - Գեներալ-լեյտենանտ` Օդիշելիձե Իլյա Զուրաբովիչ


== Արտաքին հղումներ ==
Русская армия в Великой войне: Картотека формирований
К. А. Залесский. Первая мировая война. Правители и военачальники. Биографический энциклопедический словарь. 2000
Մանանա (այլ կիրառումներ)

Մանանա, կարող է վերաբերել

Մանանա, որոշ ծառատեսակների վրա գոյացող քաղցրահամ նյութ։
Մանանա, երգիծական շաբաթաթերթ։
Մանանա, հայկական իգական անուն։
Նիկոստրատոս հավալուսնը

Նիկոստրատոս հավալուսնը (ֆր.՝ Nicostratos le pélican) Էմիր Կուստուրիցայի դերակատարությամբ ֆրանսիացի ռեժիսոր Օլիվիե Օռլեի 2011 թվականի դրամա-կատակերգություն։ Ֆիլմի կարգախոսն է. «ընկերության զարմանալի պատմություն»։
Ֆիլմի նկարահանումները տեղի են ունեցել հունական Սիֆնոս կղզում։


== Սյուժե ==
Կնոջ մահից հետո այրի տղամարդը փակվել է իր մեջ և չի ցանկանում շփվել որդու՝ Յաննիսի հետ։ Կնոջը կորցնելուց հետո ամեն ինչ նրա համար կորցրել է իմաստը։ Կնոջից մնացել է միայն մի ոսկե խաչ, որը անցել է որդուն։ Նավում պանիր վաճառելու ժամանակ երիտասարդը մի սենյակ է մտնում որտեղ ցածր ճիչ է լսել։ Այնտեղ նա գտավ իրեն անծանոթ թռչնի ձագ։ Տղան տալիս է նավապետին իր խաչը և դրա փոխարեն վերցնում ձագին։ Հետո Յաննիսը իմանում է, որ դա հավալուսն է։ Թռչունը արագ մեծանում էր և շուտով հայրը իմանում է և դրա մասին, և թե ինչպես է որդին ստացել փոքրիկ հավալուսնին, ինչը իրեն դուր չի գալիս։


== Դերակատարներ ==
Տիբո Լե Գելլեկ, Յաննիս
Էմիր Կուստուրիցա, Դեմոսֆեն
Ֆրանսոա-Քսավիեր Դեմասո, Արիստոտել
Ջեյդ-Ռոուս Փարքեր, Անգելիկի
Գեննադիոս Պատսիս, Կոսմաս հայրը
Վալերիան դե Վիլլենև, տիկին Կարուսոս
Իվ Նադո, նավապետ


== Արտաքին հղումներ ==
Dossier de presse(չաշխատող հղում) sur le side de Warner Bros France
«Նիկոստրատոս հավալուսնը»(անգլ.) ֆիլմը Internet Movie Database կայքում
Ֆիլմի մասին Սիքնոս կղզու կայքում
Միխնովկա (գյուղ, Սմոլենսկի շրջան)

Անվան այլ կիրառումների համար տե՛ս՝ Միխնովկա (այլ կիրառումներ)Միխնովկա (ռուս.՝ Михновка), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 570 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոսման

Սոսման  (ռուս.՝ Сосман), գետ Ռուսաստանում, հոսում Արխանգելսկի մարզում։ Գետաբերանը տեղակայված է Մեզեն գետի ձախ ափին՝19 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03030000112103000043803
Հիդրոլոգիական ուսումնասիրությունների կոդը - 103004380
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մայվանդի ճակատամարտ

Մայվանդի ճակատամարտ, Երկրորդ անգլո-աֆղանական պատերազմի գլխավոր ճակատամարտերից մեկը, որը տեղի է ունեցել 1880 թ. հուլիսի 27-ին և ավարտվել է Մուհամեդ Այուբ-Խանի ղեկավարած աֆղանական զորքերի հաղթանակով։


== Նախապատմություն ==
1878 - 1881 թթ. անգլո-հնդկական զորքերը գեներալ-մայոր Ռոբերտս Ֆրեդերիկի հրամանատարությամբ ջախջախում են աֆղաններին մի շարք բնակավայրերում, գրավում են՝ Ջալալաբադը, Ղանդահարը և Քաբուլը։ Ամիրա Շիր-Ալին պարտություն կրելով իշխանությունը թողնում է որդուն՝ Յաղուբ-խանին և հեռանում Ռուսական տիրույթներ։ 1879 թ. մայիսի 26-ին նորանշանակ ամիրա Յաղուբ-խանը բրիտանիացիների հետ կնքում է Գանդամակի պայմանագիրը՝ որով Բրիտանիային է հանձնում մի շարք տարածքներ, և Քաբուլ է թողնում բրիտանացի գեներալ-նահանգապետ՝ Լուի Կավանյարիին։ Նույն թվականի սեպտեմբերի 3-ին Կավանյարին իր ուղեկիցների հետ սպանվում է, ինչը հանգեցնում է նոր ռազմական գործողությունների։ Յաղուբ-խանը հրաժարական է տալիս և անգլիացիների պաշտպանության ներքո տեղափոխվում է Հնդկաստան։ Բրիտանական զորքերը իրենց վերահսկողության տակ են վերցնում Քաբուլը և Ղանդահարը, իսկ Քաբուլի բրիտանական կայազորին սպառնացող աֆղանական ապստամբությունը չեզոքացվում է Ռոբերտս Ֆրեդերիկի կողմից։ 1879 թ. վերջին երկրում սկսվում է նոր ժողովրդական ապստամբություն որին մասնակցում է շուրջ 100 հազ. մարդ։


== Ճակատամարտ ==
1880 թվականին Հերաթից Մուհամմեդ Այուբ-խանը փոքրաթիվ ուժերով շարժվում է դեպի Ղանդահար նրա դեմ է դուրս գալիս մեկ անգլիական բրիգադ գեներալ Բառոուզի հրամանատարությամբ, սակայն ճամփի կեսից անգլիացիները ստիպված են լինում 1880 թ. հուլիսի 27-ին գրոհել Մայվանդ բնակավայրի մոտ տեղակայված աֆղաններին։ 25,000 աֆղան մարտիկներ գրոհում են Բառոուզի գլխավորած ուժերին։ Անգլիական հրետանին սպառում է ողջ զինամթերքը, իսկ Մումբայում հավաքած օտարերկրյա գունդը աֆղանների գրոհներից հյուծված հանձնվում է։ Բրիտանական զորքերը գլխովին ջախջախվում են, և միայն աֆղանների երկմտանքների շնորհիվ բրիտանացիների մի մասին հաջողվում է փրկվել և պատսպարվել Ղանդահարում։ Ճակատամարտում մասնակցած 2,476 բրիտանացիներից սպանվում է 969-ը (ներառյալ 21 սպա) և վիրավորվում 177-ը (ներառյալ 8 սպա), սակայն աֆղանների կորուստները ավելի մեծ էին միայն սպանվածների թիվը հասնում է 2750-ի, իսկ վիրավորներինը՝ 1500-ի։


== Հետևանքներ ==
Չնայած ճակատամարտում տարած հաղթանակին՝ Այուբ-Խանը կորցնում է շատ մարտիկներ, ինչն առանցքային դեր է խաղում աֆղանների հետագա գործողություններում։ Աֆղանները պաշարում են բրիտանացիներին Ղանդահարում։ 1880 թվականին Ֆրեդերիկ Ռոբերտսի ղեկավարած օգնական ուժերին հաջողվում է դուրս շպրտել քաղաքը պաշարած աֆղաններին։


== Արվեստում ==
Ճակատամարտում վիրավորված 8 սպաներից մեկը հանդիսանում է Արթուր Կոնան Դոյլի Շերլոկ Հոլմսի մասին պատմող դետեկտիվ պատմվածքներում Հոլմսի հավատարիմ օգնական ռազմական վիրաբույժ Ջոն Վաթսոնը. վերջինս հրաշքով փրկվում է գերեվարումից և ողջ մնացած բրիտանացիների հետ պատսպարվում է Ղանդահարում։


== Ծանոթագրություններ ==
Նոր Արտագերս

Նոր Արտագերս (նախկին անվանումը` Փոքր Շահրիար),
գյուղ Հայաստանի Հանրապետության Արմավիրի մարզի Արմավիրի տարածաշրջանում։ Բնակավայրը գտնվում է ծովի մակերևույթից 865 մ բարձրության վրա, մարզկենտրոն Արմավիրից մոտ 8 կմ հարավ։  Վերանվանվել է Նոր Արտագերս 1968 թ. դեկտեմբերի 3-ին։


== Բնակչություն ==
Ըստ ՀՀ 2011 թ. մարդահամարի արդյունքների` Նոր Արտագերսի մշտական բնակչությունը կազմել է 1224, առկա բնակչությունը` 1204 մարդ։ Բնակիչները հիմնականում հայեր են, մասամբ` ասորիներ և եզդիներ, որոնց նախնիները գաղթել են Կողբից, Սասունից և Սուրմալուից։
Նոր Արտագերսի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է այգեգործությամբ, դաշտավարությամբ, թռչնաբուծությամբ, անասնապահությամբ և մեղվաբուծությամբ։


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)


== Տես նաև ==
Նոր Արտագերսի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==
Ֆոտոն վարժարան

Երկրաշարժից հետո Գյումրի քաղաքում կառուցվեց «Անի» թաղամաս, որտեղ հիմնականում բնակություն հաստատեցին երկրաշարժից տուժած ընտանիքները։ «Անի» թաղամասում գործում էին 4 դպրոցներ, որոնք չունեին հոսքային ուղղվածություն։ 1995 թվականի սեպտեմբերի 5-ին թաղամասի դպրոցներից մեկի՝ թիվ 37-ի մասնաշենքերից մեկում, քաղխորհրդի և ՀՀ ԿԳ նախարարության որոշմամբ, բացվեց «Ֆոտոն վարժարանը»։ Անցած 17 տարիների ընթացքում վարժարանը տվել է շուրջ 1400 շրջանավարտներ, որոնցից 55-ը՝ «Ոսկե» մեդալակիրներ»։ 2009-2010 ուստարում նորից վարժարանում գործում են հոսքեր՝ ֆիզմաթ, տնտեսագիտական, բնագիտական և հումանիտար, որտեղ սովորողների թիվն անցնում է 550-ից։ 
Վարժարանի սաներից 8-ը՝Արտակ Կոշտոյանը, Գագիկ Ամիրխանյան, Գրիգոր Աղայան, ԳևորգՎարդանյան, Դավիթ և Լևոն Հայկազյաններ, Աշոտ Կարապետյան, Արմեն Նազարյան (2009 թ) մասնակցել են Համաշխարհային օլիմպիադաների ինֆորմատիկա, կենսաբանություն, մաթեմատիկա, ֆիզիկա առարկաներից՝ նվաճելով արծաթե, բրոնզե մեդալներ և բազմաթիվ մրցանակներ։


== Տարվա լավագույն աշակերտներ ==
Քանի որ վարժարանի սաներն ունեին բազմաթիվ և բազմաբնույթ հաջողություններ հանրապետական օլիմպիադաներում և մրցույթներում, 2006, 2007, 2008, 2009, 2010, 2011, 2012, 2013, 2014 թթ վարժարանի սաները մասնակցել են ՀՀ նախագահի, «Սինոփսիս Արմենիա» և «Հայաստան» համահայկական հիմնադրամի կողմից հայտարարված «Տարվա լավագույն աշակերտ» կրթական պարգև հանրապետական մրցույթին։ 2006 թվականին հանրապետության տարվա լավագույն աշակերտ ճանաչվեց վարժարանի սան Վոլոդյա Հարությունյանը՝ արժանանալով առաջին կարգի դիպլոմի և դրամական պարգևի, իսկ 2007 թվականին մրցույթում վարժարանն ունեցավ երկու մրցանակիրներ՝ Կարապետյան Աշոտ և Սողոյան Ֆլորա։ Նրանք իրենց մրցանակներն ու դրամական պարգևները ստացան ՀՀ նախագահից նրա նստավայրում, 2007 թվականի սեպտեմբերի 25-ին։ Նույն մրցույթում 2008 թվականին «Տարվա լավագույն աշակերտ» ճանաչվեց Տիգրան Ավետիսյանը, իսկ «Տարվա լավագույն ուսանող» Նաիրա Մկրտչյանը։ Վերջիններս ՀՀ նախագահից իրենց մրցանակները և դրամական պարգևները ստացան 2008 թվականի սեպտեմբերի 30-ին նախագահի նստավայրում։ 2009 թվականին մրցույթում «Տարվա լավագույն աշակերտ» ճանաչվեց Հայկ Ավդալյանը, իսկ վարժարանի 6-րդ դասարանի աշակերտ Հենրիկ Մուրադյանը արժանացավ «Հայաստան» համահայկական հիմնադրամի կողմից սահմանված «Ապագա մրցանակակիր և ամենակրտսեր մասնակից» մրցանակին։ Նրանք իրենց մրցանակներն ու դրամական պարգևները ստացան ՀՀ նախագահի կողմից 2009 թվականի սեպտեմբերի 25-ին նախագահի նստավայրում։ 2013 թվականին Ֆոտոն վարժարանը կրկին ունեցավ երկու հաղթող՝ 9-րդ դասարանի աշակերտուհի Ալիսա Դավթյանը և 10-րդ դասարանի աշակերտ՝ Նաիրա Մաթոսյանը։ 2014 թվականին վարժարանը, կրկնելով հաջողությունները, ունեցավ տարվա 2 լավագույն աշակերտներ՝ Իննա Ավագյանը՝ 10-րդ դասարան և Արսեն Համբարձումյանը կրկին 10-րդ դասարան:


== Ծանոթագրություններ ==
Յուգուշ (գետ)

Յուգուշ (ռուս.՝ Югуш), գետ Ռուսաստանում, հոսում է Բաշկորտոստանի շրջանով։ Գետաբերանը գտնվում է Ուֆա գետի ձախ ափից 593 կմ հեռավորության վրա։ Գետի երկարությունը կազմում է 24 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսոկումի ավազանային շրջանին, գետի ջրատնտեսային տեղամասը՝ Ուֆա, գետի ենթաավազանը Աի գետն է մինչև թափվելը Բելայա, գետի գետային ավազանը
Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010201112111100020889
Կոդը ըստ հիդրոլոգիական հետազոտության (ՌԴ) — 111102088
Ավազանի կոդը — 10.01.02.011
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Ռաբոս

Ռաբոս (իսպ.՝  Rabós), մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալիտ Էմպոդորա շրջանում։ Տարածքը կազմում է 45․1 կմ2, բնակչությունը՝ 192 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Ayuntamiento de Rabós
Instituto de Estadística de Cataluña
Ազատության հրապարակ (Տոլյատի)

Ազատության հրապարակ (ռուս.՝ Площадь Свободы), հրապարակ Ռուսաստանի Սամարայի մարզի Տոլյատի քաղաքի Կենտրոնական շրջանում։


== Պատմություն ==
Ազատության հրապարակը դարձավ առաջին վայրերից, որտեղ սկսեցին կառուցել նոր Ստավրոպոլ քաղաքը։ Ըստ նախնական ճարտարապետական ​​նախագծերի՝ Ալեքսանդր Պուշկինի անունը կրող հրապարակում և նրան հարակից Պուշկինի բուլվարում նախատեսվում էր կառուցել շինություններ, սակայն ավելի ուշ իրականացվել է այն կառուցող կոմերիտականների գաղափարը՝ նոր հրապարակի կենտրոնում տեղադրել  «Ազատության համար մարտնչողների» կոթող  (այժ՝ Փառքի կոթող)՝ ի պատիվ հերոս-ընկերների և տարածքը հայտնի դարձավ որպես Ազատության հրապարակ, իսկ Պուշկինի բուլվարը դարձավ Երիտասարդական։ Պուշկինի անունով մնաց մի փոքր փողոց, որը հրապարակը սահմանափակում է հարավարևելյան կողմից։
Ազատության հրապարակի համալիրը բաղկացած է մի քանի շենքերից, որոնք կառուցված են ստալինյան կլասիցիզմի ոճով։

Մշակույթի տուն, այժմ՝ «Պիլիգրիմ» տիկնիկային թատրոն, սկզբում ունեցել է 400 նստատեղ, ընդլայնվել է մինչև 500 տեղ (1958 թ., ճարտարապետ՝ Շարոնով)
Ստավրոպոլի քաղգործկոմ, այժմ՝ Տոլյատիի քաղաքապետարան (1955-1959 թթ., կառուցել է № 3 շինվարչությունը, ընդունվել է Պետական հանձնաժողովի կողմից, հուլիսի  25, 1959 թ.)
Ստավրոպոլի մարզի վարչակազմի շենք (1957-1958 թթ., Ուրբանիստիկայի ինստիտուտի նախագիծ)
Կույբիշևյան մասնաճյուղի շենք «Սարատովգիպրոգորսելստրոյ»
Բնակելի տներ (1958-1959 թթ.)


== Պատկերասրահ ==

		
		
		


== Ծանոթագրություններ ==
Mortal Kombat (ֆիլմ)

«Մորթալ Կոմբաթ» (անգլ.՝ Mortal Kombat, ( արտասանություն), հայերեն` Մահացու պայքար), ֆիլմ, որը հանդիսանում է Սայմոն Մաքքուոյդի ռեժիսորական և պրոդյուսերական դեբյուտը կինոյում։ Ֆիլմը հիմնված է համանուն խաղերի շարքի վրա, ինչպես նաև 1995 թվականի ֆիլմի վերաթողարկումն է։
2015 թվականի օգոստոսին ֆիլմի պրոդյուսերներից մեկի պաշտոնում նշանակվել է Ջեյմս Վանը։ Սայմոն Մաքքուոյդը ռեժիսորի պարտականություններն ստանձնել է 2016 թվականին սցենարիստ Գրեգ Ռուսոյի հետ։ 2019 թվականի փետրվարին Ռուսոն հայտնել է սցենարի պատրաստ լինելու մասին։ 2019 թվականի մայիսին ֆիլմը նախարտադրության փուլ է դուրս եկել։
Ֆիլմի միջազգային վարձույթի պետք է դուրս գար 2021 թվականի հունվարի 15-ին, սակայն COVID-19 համավարակի պատճառով թողարկումը հետաձգվել է մինչև 2021 թվականի ապրիլի 16։


== Դերակատարներ ==


== Արտադրություն ==


=== Նկարահանման ընթացք ===
Ֆիլմի նկարահանումներն սկսվել են 2019 թվականի սեպտեմբերի 15-ին Հարավային Ավստրալիայում։ Նկարահանումները պաշտոնապես ավարտվել են դեկտեմբերի 13-ին։


=== Թրեյլեր ===
2021 թվականի փետրվարի 18-ին թողարկվել է ֆիլմի առաջին թրեյլերը։


== Թողարկում ==
Սկզբնապես ֆիլմը պետք է թողարկվեր 2021 թվականի մարտի 5-ին, սակայն նախնական ժամկետից տեղափոխվել է 2021 թվականի հունվարի 15, ապա հետաձգվել մինչև 2021 թվականի ապրիլի 7։


== Ծանոթագրություններ ==
Խանգարումակայունություն

Խանգարումակայունություն, համակարգի՝ ազդանշանները տվյալ հավաստիությամբ տարբերելու կամ վերականգնելու ունակություն։ Ամբողջ համակարգի ընդհանուր խանգարումակայունություն որոշելը բավական բարդ խնդիր է, ուստի հաճախ որոշում են համակարգի առանձին օղակների խանգարումակայունությունը (օրինակ, ընդունիչինը՝ հաղորդման, կոդավորման և մոդուլացման համակարգերինը՝ ընդունման տվյալ եղանակի դեպքում են)։ Տարբերում են իրական և պոտենցիալ Խանգարումակայունություններ, որոնց համեմատությամբ հնարավոր է գնահատել տվյալ սարքի որակը։
Տանավել

Տանավել (ֆր.՝ Tanavelle), համայնք Ֆրանսիայի Օվերն մարզի Կանտալ գավառում։
Բնակչությունը 2012 թվականի դրությամբ կազմում է 240 մարդ, բնակչության խտությունը` 17.67 մարդ/կմ²։ Բնակավայրը զբաղեցնում է 13.58 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 85 կմ հարավ, Օրիյակ քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 163 աշխատունակ (15-64 տարեկան) բնակիչ, որոնցից ակտիվ էին 123-ը, իսկ ոչ ակտիվները` 40։ Ակտիվության ցուցանիշը կազմում է 75,5 %։ 123 աշխատունակ մարդկանցից աշխատել է 113 անձ (64 տղամարդ և 49 կին)։ Գործազուրկ են եղել 10 անձ (5 տղամարդ և 5 կին)։ 40 անաշխատունակներից 9-ը եղել են աշակերտներ կամ ուսանողներ, 18-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուրբ Օհան վանք (Մալաթիա)

Անվան այլ կիրառումների համար տե՛ս՝ Սուրբ Օհան վանք (այլ կիրառումներ)Սուրբ Օհան վանք, վանք Մալաթիա քաղաքից հյուսիս, Եփրատի աջակողմյան վտակ Մելաս (Թոխմա) գետի գետաբերանում գտնվող կղզյակի վրա։


== Ծանոթագրություններ ==
(1522) Կոկկոլա

(1522) Կոկկոլա (անգլ.՝ Kokkola), աստերոիդ աստերոիդների հիմնական գոտում։ Հայտնաբերվել է 1938 թվականի նոյեմբերի 18-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,367789 ա. մ., առավելագույնը մոտենում է 2,1976 ա. մ. հեռավորության վրա և հեռանում 2,5379 ա. մ.։ Արեգակի շուրջ մեկ ամբողջական պտույտ է կատարում 1330,8 երկրային օրվա ընթացքում, իր ուղեծրով շարժվելով միջինում 0,270514 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1522) Կոկկոլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)